b'\n_START_ARTICLE_\nMilano (pokrajina)\n_START_SECTION_\nZgodovinske zanimivosti\n_START_PARAGRAPH_\nMilanska pokrajina se \xc5\xbee desetletja bori z demografskimi in urbanizacijskimi problemi. Prebivalstvo nara\xc5\xa1\xc4\x8da in mesta se \xc5\xa1irijo, kar povzro\xc4\x8da te\xc5\xbeave v administraciji. Zato se je sprva odcepila skupina ob\xc4\x8din, ki je leta 1992 postala Pokrajina Lodi. Nato je bila ustanovljena Pokrajina Monza e Brianza, ki bo do leta 2009 prevzela nadaljnjih 55 ob\xc4\x8din. Tretji korak bo ustanovitev velemesta (it. metropoli ali citt\xc3\xa0 metropolitana), o \xc4\x8demer je \xc5\xbee razpravljal dr\xc5\xbeavni senat. Po predvidevanjih bi velemesto zajemalo 134 ob\xc4\x8din dana\xc5\xa1nje pokrajine plus devet novih ob\xc4\x8din, na katere bi se razdelil dana\xc5\xa1nji center Milana.'